SMT บวกแรง 8% โบรกเชียร์ซื้อเป้า 6.30 บ. ปักธงยอดขายปีนี้แตะ 3.3 พันลบ.
SMT บวกแรง 8% โบรกเชียร์ซื้อเป้า 6.30 บ. ปักธงยอดขายปี 65 แตะ 3.3 พันลบ. จับตาทั้งปีกำไรทะลุ 275 ลบ.
SMT บวกแรง 8% โบรกเชียร์ซื้อเป้า 6.30 บ. ปักธงยอดขายปี 65 แตะ 3.3 พันลบ. จับตาทั้งปีกำไรทะลุ 275 ลบ.
21 เม.ย. 2565

ผู้สื่อข่าวรายงานว่า วันนี้(21เม.ย.2565) ราคาหุ้นบริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT ณ เวลา 15:47 น. อยู่ที่ระดับ 5.00 บาท บวก 0.36 บาท หรือ 7.76% ราคาสูงสุด 5.05 บาท ราคาต่ำสุด 4.66 บาท ด้วยมูลค่าซื้อขาย 50.64 ล้านบาท

บล.โนมูระ พัฒนสิน ระบุในบทวิเคราะห์ (22 มี.ค.65) ว่า SMT แนะซื้อ ราคาเป้าหมาย 6.30 บาท โดยมีมุมมอง “บวก” ต่อข้อมูลจากการร่วมฟัง Opportunity day ของบริษัท เนื่องจาก 1) มองว่าเป้าหมายยอดขายปี 2565 ที่ 3,300 ล้านบาท มีความเป็นไปได้สูงเมื่อพิจารณาจากคำสั่งซื้อสินค้าที่ได้รับจากลูกค้า และสถานการณ์วัตถุดิบที่ดีขึ้น โดยปัจจุบันบริษัทมีวัตถุดิบพร้อมผลิตสินค้าเพื่อเป็นยอดขายราว 2,200 ล้านบาทหรือคิดเป็น 67% ของเป้าหมายยอดขายปี 2565 และ 2) ไม่พบปัจจัยลบใหม่ต่อประมาณการกำไรปี 2565
ทั้งนี้ประมาณการรายได้ของเราที่ 3,000 ล้านบาท ต่ำกว่าเป้าหมายบริษัทราว 10% แนวโน้มไตรมาส 1/2565 คาดว่าจะมีกำไร 53 ล้านบาท (โต 18% เทียบช่วงเดียวกันของปีก่อน โต 14% เทียบไตรมาสก่อนหน้า) เติบโตดีกว่ามุมมองที่ให้ไว้ก่อนหน้า จากยอดขาย และ % Gross margin ดีขึ้นทั้ง เทียบช่วงเดียวกันของปีก่อนและ เทียบไตรมาสก่อนหน้า
สำหรับทั้งปี 2565 มีกำไร 275 ล้านบาท (โต 31% เทียบช่วงเดียวกันของปีก่อน) เติบโตตามยอดขาย (โต 37% เทียบช่วงเดียวกันของปีก่อน) จากสินค้าทั้ง 3 กลุ่มหลัก และคาดมี %Gross margin ที่ 19% อยู่ในกรอบเป้าหมายบริษัทที่ 18%-20% รวมทั้งคาดค่าใช้จ่าย SG&amp;A ต่อรายได้มีสัดส่วน 10.1% ลดลงจากปี 2564